נולברטו סולאנו

נולברטו אלבינו סולאנו טודקו (בספרדית: Nolberto Albino Solano Todco; נולד ב-12 בדצמבר 1974) הוא כדורגלן עבר פרואני ששיחק בעמדת הקשר. כיום משמש כמאמן הנבחרת האולימפית של פרו. סולאנו נולד בקייאו, בן זקונים לאבא שהיה חייל בצי הפרואני ואימו הייתה עקרת בית. בגיל 7 צפה בנבחרת פרו עת שזו שיחקה במונדיאל 1982 ושאב ממנה השראה להיות שחקן כדורגל. בשנת 1992 הצטרף לקבוצה הבוגרת של ספורטינג קריסטל. ב-13 באפריל 1992 ערך את הופעת הבכורה שלו בקבוצה במשחק הליגה נגד סן אגוסטין. במהלך עונת 1993 הצטרף לדפורטיבו מוניסיפל ובסיום העונה חזר לספורטינג קריסטל. עם ספורטינג היה שותף לזכייה בשלוש אליפויות רצופות ואף הגיע עמה לגמר גביע הליברטדורס 1997. בשנת 1997 הצטרף לבוקה ג'וניורס מליגת העל הארגנטינאית, בה שיחק בצוותא עם דייגו מראדונה שכינה את סולאנו ה"מאסטריטו". בשנת 1998 סולאנו חתם בניוקאסל יונייטד מהפרמייר ליג תמורת כ-2.5 מיליון פאונד ובכך הפך לכדורגלן הפרואני הראשון ששיחק באנגליה. ב-22 באוגוסט ערך את הופעת הבכורה שלו בקבוצה במשחק הליגה נגד צ'לסי. ביוני 2001 חתם על חוזה חדש לחמש שנים במועדון. בינואר 2004 חתם באסטון וילה תמורת 1.5 מיליון פאונד. סולאנו הצטרף לאסטון וילה בינואר 2004 תמורת תשלום של 1.5 מיליון פאונד וחתם על חוזה לשנתיים וחצי במועדון. הוא ייחס את עזיבתו ליחסיו הלא טובים עם מאמן ניוקאסל דאז בובי רובסון. ב-31 בינואר הוא ערך את הופעת הבכורה שלו בקבוצה בניצחון 5–0 נגד לסטר סיטי. את העונה סיים כמלך שערי הקבוצה ונבחר לכדורגלן השנה של המועדון. באוגוסט 2005 הורחק במהלך משחקו האחרון בקבוצה. בהמשך אוגוסט 2005 חזר לניוקאסל יונייטד תמורת 1.5 מיליון פאונד לאחר שדחה הצעה מליברפול. באוגוסט 2007 סולאנו חתם לשנתיים בווסטהאם יונייטד. כעבור חודשיים הוא ערך את הופעת הבכורה שלו בקבוצה בניצחון 1-3 נגד סנדרלנד. באוגוסט 2008 עזב את אנגליה אחרי 10 שנים והצטרף ללאריסה מליגת העל היוונית. בינואר 2009 חזר לפרו וחתם באוניברסיטריו עמה זכה באליפות המדינה. אחרי סיום העונה בפרו סולאנו חזר לאנגליה והחל התאמן עם קולצ'סטר יונייטד וניוקאסל יונייטד. ב-22 בינואר 2010 חתם בלסטר סיטי עד לסיום העונה. 8 ימים לאחר מכן ערך את הופעת הבכורה שלו בקבוצה במשחק הליגה נגד ניוקאסל. הוא שיחק את המשחק המלא הראשון שלו בניצחון 1-0 על קריסטל פאלאס ב-16 במרץ. בקיץ 2010 חתם בהאל סיטי בה התאחד עם נייג'ל פירסון שאימן אותו בלסטר וגם תקופה קצרה בניוקאסל. ב-13 במאי 2011 הצטרף להארטלפול יונייטד. ב-17 בספטמבר הבקיע את שער הבכורה שלו בקבוצה במשחק הליגה נגד בורי. באפריל 2012 נאלץ לפרוש מכדורגל עקב פציעה. ב-3 במאי 1994 סולאנו ערך את הופעת הבכורה שלו בנבחרת פרו בהפסד 1-0 לקולומביה. ב-25 ביוני 1995 הבקיע את שער הבכורה שלו בנבחרת בניצחון 0-1 נגד סלובקיה. ביוני 2005 הודיע על פרישה מהנבחרת עקב מחלוקות עם מאמן הנבחרת פרדי טרנרו, אך חזר כעבור שנה לאחר מינויו של פרנקו נבארו. לאחר סיום קמפיין מוקדמות מונדיאל 2010 סולאנו הודיע על פרישה מכדורגל. סולאנו השתתף עם הנבחרת 3 פעמים בקופה אמריקה ופעם אחת בגביע הזהב 2000 וכבש 20 שערים ב-95 הופעות. בפברואר 2012 מונה למאמנה של ניוקאסל באנפילד מהליגות החובבניות באנגליה במקביל להיותו שחקן בהארטלפול. ביוני 2012 מונה למאמנה של אוניברסיטריו מהליגה הפרואנית, בה אימן כחצי שנה. בשנת 2014 מונה למאמן למאמנה של אינטרנסיונל דה טורונטו הקנדית. ב-22 ביולי של אותה שנה המועדון התפרק וסולאנו שוחרר מהמועדון. לאחר מכן הצטרף לצוות המקצועי של נבחרת פרו ושימש כעוזר מאמן הנבחרת במונדיאל 2018. ספורטינג קריסטל ליגת העל הפרואנית: 1994, 1995, 1996 ניוקאסל יונייטד גביע האינטרטוטו: 2006 אוניברסיטריו ליגת העל הפרואנית: 2009 אישיים הכדורגלן הפרואני של השנה: 1992 נבחרי אמריקה של השנה: 1997 מלך הבישולים בפרמייר ליג: 1999/2000 מדיה וקבצים בנושא נולברטו סולאנו בוויקישיתוף נולברטו סולאנו, באתר Transfermarkt נולברטו סולאנו, באתר BDFutbol נולברטו סולאנו, באתר WorldFootball.net נולברטו סולאנו, באתר National Football Teams נולברטו סולאנו, באתר FootballDatabase.eu פרופיל המאמן, באתר Transfermarkt